S-5090/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. ágúst 2020, á hendur K-kk-þgf G-kk-þgf E-kk-þgf, kt. [...], [...], [...], fyrir eftirtalin fíkniefnalagabrot með því að hafa:

1. Laugardaginn 6. október 2018 haft í vörslum sínum 0,28 grömm af amfetamíni, 24,51 gramm af marihúana og 24,34 grömm af tóbaksblönduðu kannabisefni sem lögregla fann við húsleit á heimili ákærða að [...] í [...].

2. Fimmtudaginn 20. desember 2018 haft í vörslum sínum, í sölu og dreifingarskyni, 56,11 grömm af marihúana og 0,64 grömm af tóbaksblönduðu kannabisefni sem lögregla fann við húsleit á heimili ákærða að [...] í [...]. Jafnframt fyrir að hafa í vörslum sínum 0,13 g af maríhúana sem lögreglumenn fundu í vasa á jakka ákærða við öryggisleit á honum.

3. Laugardaginn 11. maí 2019 haft í vörslum sínum, 4,88 grömm af marihúana, 0,69 grömm af tóbaksblönduðu kannabisefni, 5,44 grömm af hassi og 4,14 grömm af amfetamíni sem lögregla fann við húsleit á heimili ákærða að [...] í [...].

4. Föstudaginn 20. mars 2020 haft í vörslum sínum 11,06 grömm af marihúana og 2,86 grömm af amfetamíni sem lögregla fann við heimili ákærða að [...] í [...].

5. Sunnudaginn 22. mars 2020 haft í vörslum sínum 0,81 gramm af amfetamíni sem lögregla fann við leit í bifreið ákærða, [...], fyrir utan Bæjarlind 9 í Kópavogi.

Teljast brot þessi varða við 2. gr., sbr. 4., 5. og 6. gr., laga um ávana og fíkniefni nr. 65/1974, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 8,09 grömmum af amfetamíni, 5,44 grömmum af hassi, 25,67 grömmum af tóbaksblönduðu kannabisefni og 96,56 grömmum af marihúana samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. ágúst 2020, hefur hann ekki áður gerst sekur um refsivert brot. Verður það metið ákærða til refsimildunar sem og skýlaus játning bæði hjá lögreglu og fyrir dómi. Þá er jafnframt litið til þess er kom fram í máli verjanda ákærða að hann hafi á þeim tíma sem brotin áttu sér stað átt við vímuefnavanda að stríða. Hann reyni nú að taka sig á og vinna bug á þeim vanda og neytir hvorki áfengis né vímuefna í dag. Er í því sambandi vísað til 1., 2. og 5. tölul. 70. gr. laga nr. 19/1940. Til refsiþyngingar er litið til þess ákærði hafði nokkuð magn af fíkniefnum í vörslum sínum, að hluta til í sölu og dreifingarskyni.

Með hliðsjón af framangreindu, sakarefni þessa máls og að virtu ákvæði 77. gr. almennra hegningarlaga nr. 19/1940, þykir refsing ákærða hæfilega ákveðin 1.102.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærða gert að sæta upptöku á 8,09 grömmum af amfetamíni, 5,44 grömmum af hassi, 25,67 grömmum af tóbaksblönduðu kannabisefni og 96,56 grömmum af maríhúana, sem lögregla lagði hald á við rannsókn málsins.

Engan sakarkostnað leiddi af meðferð málsins.

Með hliðsjón af úrslitum málsins ber ákærða að greiða málsvarnarþóknun skipaðs verjanda síns, K-kvk-ef F-kvk-ef lögmanns, sem þykir hæfilega ákveðin með hliðsjón af tímaskýrslu lögmannsins, 137.640 krónur, að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir M-kvk-þf H-kvk-þf J-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf G-kk-nf E-kk-nf, greiði 1.102.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 40 daga.

Upptæk eru gerð til ríkissjóðs á 8,09 grömm af amfetamíni, 5,44 grömm af hassi, 25,67 grömm af tóbaksblönduðu kannabisefni og 96,56 grömm af maríhúana, Ákærði greiði málsvarnarþóknun skipaðs verjanda síns, K-kvk-ef F-kvk-ef lögmanns, 137.640 krónur.

S-kvk-nf D-kvk-nf J-kvk-nf

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir M-kvk-þf H-kvk-þf J-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, K-kk-nf G-kk-nf E-kk-nf, greiði 1.102.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 40 daga.

Upptæk eru gerð til ríkissjóðs á 8,09 grömm af amfetamíni, 5,44 grömm af hassi, 25,67 grömm af tóbaksblönduðu kannabisefni og 96,56 grömm af maríhúana, Ákærði greiði málsvarnarþóknun skipaðs verjanda síns, K-kvk-ef F-kvk-ef lögmanns, 137.640 krónur.

S-kvk-nf D-kvk-nf J-kvk-nf